FRA FINANS TIL GAMING: Hicham Chahine har bakgrunn i finans og styrer nå et av de største lagene innen esport. FOTO: NIP/JOACHIM RITTFELDT HOFVENSCHIÖLD





Norske Hicham Chahine, som er administrerende direktør i en av verdens største og eldste esport-klubber, Ninjas in Pyjamas (NiP), forteller at deres 22 faste spillere reiser verden rundt for å delta på spillarrangementer og -turneringer.

– Spillerne våre har mer enn 200 reisedøgn i året, noe som betyr at spillerne ofte ser mer til hverandre enn venner, kjæreste og familie. Akkurat nå er det flere som deltar på en stor turnering i Ukraina, sier Chahine.